እስራኤል በጋዛ በወሰደችው እርምጃ በሺዎች የሚቆጠሩ ንጹሓን ቆሰሉ
እስራኤል በጋዛ ላይ በወሰደችው እርምጃ በርካቶች ሲሞቱ በሺዎች የሚቆጠሩ ንፁሐን ቆሰሉ፡፡እስራኤል የፍልስጤማዊያንን ተቃውሞ ለበተን ከአስለቃሽ ጋዝ እና  ሌሎች የአድማ መበተኛዎች በተጨማሪ ባልታጠቁ ሰልፈኞች ላይ የጦር መሳሪያን እየተጠቀመች እንደምትገኝ ነው የተጠቆመው፡፡እ.ኤ.አ በ1948 የእስራኤልና ፍልስጤም ፀብ የጀመረ ቢሆንም ከሁለት ክፍለ ዘመን በላይ እንደሆነው ታሪክ ያስረዳል፡፡ አለመግባባቱም አል ናካባ ተብሎ ተሰይሟል፡፡ ይህም ማለት በሁለቱ መካከል ለተቀሰቀሰው ጦርነት የተሠጠ ስያሜ ነው፡፡እስራኤል እና ፍሌስጤም በጋዛ ጉዳይ ላይ በተቀሰቀሰ ግጭት ከ70 በመቶ በላይ ማለትም ከ2 ሚሊዮን በላይ የሚሆኑ ፊሊስጤማዊያን ከቤት ንብረታቸው ተፈናቅለው በስደት እና በጎዳናዎች ህወታቸውን ይገፋሉ፡፡ፍልስጤማውያን ወደ ትውልድ ቄያችን መመልስ አለብን በማለት ሁለቱ ሀገራትን በሚያዋስነው ድንበር በመሰብሰብ በእስራኤል ላይ ተቃውሟቸውን ማሰማት ከጀመሩ ሁለት ሳምንት ያክል መቆጠሩን የዓለም መገናኛ ብዙሃን ዘግበዋል፡፡እስራኤልም ይህን አመፅ ለመበትን የተለያዩ እርምጃዎችን እየወሰደች ትገኛለች፡፡ በዚህም በርካታን ንፁኋን ዜጎች ለህልፈተ ህይወት እና ለአካል መቁሰል እየተዳረጉ ይገኛሉ፡፡የፍልስጤም የጤና ጥበቃ ሚኒስቴር እንዳስታወቀው እስራኤል ስልፈኞቹን ለመበተን በተጠቀመችባቸው መሣሪያዎች በሁለት ቀን ውስጥ ብቻ ከ300 በላይ ሰዎች ህይወታቸው ሲያልፍ ከ1600 በላይ የሚሆኑ ዜጎች ከፍተኛ የአካል መቁሰል ደርሶባቸዋል፡፡ ከእነዚህም ውስጥ በሥፍራው ለመዘገብ የተገኙ የመገናኛ ብዙሃን ባለሙያዎችም ይገኙበታል፡፡እስራኤል ፍልስጤማዊያን ወደ ጋዛ ድንበርእንዳገቡ በማሰብ አጥር አጥራለች፡፡ ይህንንም አጥር ለመዳፈር በሚሞክር ፍልስጤማዊ ላይ እርጃ እንደምትወስድ ስታስታውቅ ነበር፡፡ይሁን እንጅ ፍልስጤማዊያን ወደ አጥሩ አካባቢ በመገኘት ነው ተቀውሟቸውን እየገለፁ የሚገኙት፡፤ በዚህም እስራኤል አጥሬን እየተዳፈሩ ይገኛሉ በሚል ምንም አይነት መሳሪያ ባልያዙ ዜጎች ላይ እርምጃ እየወሰደች ትገኛለች ነው የሚለው ዘገባው፡፡የአልጄዚራ ከፍተኛ የፖለቲካ ተንታኝ የሆኑት ማርዋን ቢሻራ እንደሚናገሩት ፍልስጤማዊያን ፍትህ እና ነፃነታቸውን እስካለተቀዳጁ ድረስ ይህን ተቋውሟቸውን ይቀጥላሉ ሲሉ ይናገራሉ፡፡ ፍልስጤማዊያን ይህንንም ለማረጋገጥ ሲሉም በዋናነት በተከለከለው ስፍራ ምንም አይነት የጦር መሳሪያን ሳይታጠቁ ለተቃውሞ መገኘታቸውን ይናገራሉ ይላሉ ተንታኙ፡፡የተባበሩት መንግስታት ድርጅት እንዳስታወቀው መሳሪያ ባልታጠቁ ዜጎች ላይ እስራኤል መሳሪያን መጠቀሟ ተገቢ አይለም ሲል ቢወቅስም እስካሁን እስራኤል በበኩሏ ያለችው ነገር የለም፡፡( ምንጭ:አልጀዚራ)